उन्होंने कहा कि दशकों पहले मैंने टी सीरीज के साथ मिलकर भगवान श्री कृष्ण के भजन का एलबम सूट किया जिसने मुझे गीत-संगीत की इस दुनिया में प्रसिद्धि दिलाते हुए मुझे इस मुकाम तक पहुंचाया। किसी भी गीत एवं संगीत का निर्माण करते समय इस बात अवश्य ध्यान देना चाहिए कि इससे हमारे देश के युवा वर्ग, हमारी संस्कृति एवं हमारी सभ्यता पर इसका क्या असर पड़ेगा। क्योंकि जो काम हमारे देश के बड़े-बड़े नेता और राजनीतिज्ञ नहीं कर पाते, वह बड़ा से बड़ा काम हमारे बॉलीवुड और सिने जगत के लोग आसानी से कर ले जाते हैं। क्योंकि बॉलीवुड एवं सिने जगत को मानने वाले लोगों की संख्या देश में बहुतायत है। ऐसी स्थिति में हम सभी का यह नैतिक कर्तव्य बनता है कि हम अपने गीत-संगीत एवं फिल्मों में हमेशा अपनी सभ्यता, अपनी संस्कृति एवं अपने समाज को संस्कारित एवं शिक्षित बनाने के साथ अपने युवाओं को एक सही रास्ता दिखाने के लिए कार्य करें।